ओखा रेलवे स्टेशन
ओखा रेलवे स्टेशन भारतीय रेल का एक रेलवे स्टेशन है। यह ओखा शहर में स्थित है। द्वारिका से २९ कि॰मी॰ दूर स्थित इस छोटे से समुद्रतटीय नगर की ऊंचाई समुद्रत से मात्र 5 मी. है। इससे कुछ दूर समुद्र में एक टापू पर बेट द्वारिका नामक बस्ती है। माना जाता है कि यही पौराणिक द्वारिका नगरी थी। तटवर्ती समुद्र में भी खोजकर्ताओं को इस जनविश्वास की पुष्टि योग्य प्रमाण मिले है। देश के अन्य भागों को जोड़ने के लिये भारतीय रेल द्वारा ओखा रेलवे स्टेशन से लम्बी दूरी की कई रेलगाड़ियाँ चलाई जाती हैं।